**Приложение 1−Д**

**Условия (критерии) и ред за издаване на идентификационни карти на член ОТ екипаЖА**

 1. Идентификационните карти са елемент от опростяване на процедурите за екипажи, съгласно Анекс 9 към Чикагската конвенция за международно гражданско въздухоплаване на ИКАО.

 2**.** Идентификационни карти не са пропуск за достъп до зони за сигурност с ограничен достъп на гражданските летища за обществено ползване и на летищата от Общността.

 3. Идентификационни карти на член от екипажа на въздушен превозвач се издават само от ГД ГВА.

 Спесимен на подпис и печат на субектите-заявители се предоставя и съхранява в офиса за издаване на пропуски и идентификационни карти на членове на екипаж в ГД ГВА. Спесимените се актуализират ежегодно в срок до 31 януари, както и при промяна на упоменатите в тях лица.

 4. Идентификационни карти „член на екипаж” на въздушен превозвач се издава на лице, което успешно е преминало цялостна проверка от ДА НС.

За целта е необходимо за всяко лице да се подадат от авиационния оператор до органа, който издава идентификационните карти, следните документи:

 а) придружително писмо;

 б) таблица по образец (Приложение 1, в съответствие с чл. 19 от ЗЗЛД данните се събират и използват за определените в ЗГВ цели), попълнена и заверена от представляващия физическото или юридическото лице.

 в) чуждите граждани предоставят актуален (до 6 месеца) документ за съдимост. Документът  следва да е преведен на български език от лицензиран преводач. Органът, извършващ цялостната проверка за надеждност, може да изиска допълнителни документи от проучваните лица,  с оглед изясняване на всички обстоятелства, попадащи в обхвата на т. 11.1.3 от НПСГВ.

При получаването на идентификационната карта, лицето представя валидно свидетелство за летателна правоспособност и заявление за идентификационна карта (по образец).

Валидността на картите се определя в зависимост от срока на трудовия договор, но не повече от 3 (три) години.

 5. За изпълнение на международни полети с цел придобиване на летателна правоспособност се издават идентификационни карти, при успешно премината цялостна проверка, с валидност до 3 (три) години.

 6. Чужди граждани могат да притежават идентификационни карти само образец „член на екипаж” и със срок на валидност на заверката (от ГД „ГВА”) към свидетелството за правоспособност.

 7. Редът за издаване на нова идентификационна карта при загуба , кражба или повреда е аналогичен с този за пропуск. Документите се заплащат, съгласно тарифа № 5 на Министерство на транспорта, информационните технологии и съобщенията (МТИТС).

8. Редът за преиздаване на идентификационна карта в случаите, когато е отнета за нарушаване на мерките и процедурите за сигурност се извършва, съгласно т. III от Приложение 1−А и заплащане, съгласно чл. 117, т. 1 от тарифа № 5 за таксите на Министерство на транспорта, информационните технологии и съобщенията (МТИТС)

 **Документацията, свързана с издаване на идентификационни карти на член от екипажа се съхранява, съгласно утвърдената в ГД ГВА номенклатура на делата.**

**ЗАБЕЛЕЖКА:** Заявлението е публикувано в интернет страницата на ГД ГВА на адрес: www.caa.bg